CELEX: 62019TN0513
Language: et
Date: 2019-07-17 00:00:00
Title: kohtuasi T-513/19: 17. juulil 2019 esitatud hagi — Lux versus komisjon

16.9.2019   
            
            
               ET
            
            
               Euroopa Liidu Teataja
            
            
               C 312/42
            
         
      17. juulil 2019 esitatud hagi — Lux versus komisjon
      (kohtuasi T-513/19)
      (2019/C 312/34)
      Kohtumenetluse keel: prantsuse
      
         Pooled
      
      
         Hageja: Catherine Lux (Strasbourg, Prantsusmaa) (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada individuaalsete maksete haldamise ja maksmise ameti (PMO.4) 21. septembri 2018. aasta otsus, millega hageja lepingu üleviimist Euroopa Toiduohutusametist (EFSA) Euroopa Liidu Lennundusohutusametisse (EASA) käsitati uue töölepingu sõlmimisena, ja nõue mitte kohaldada tema suhtes personalieeskirjade XIII lisa artiklites 21 ja 22 kehtestatud üleminekumeetmeid;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et rikuti Euroopa Liidu ametnike personalieeskirjade XIII lisa artikleid 21 ja 22, sest komisjon tõlgendas vääralt mõistet „teenistusse asumine“.
               
            
                  2.
               
               
                  Teine väide, et rikuti üldiste rakenduseeskirjade artikleid 10 ja 12, kuivõrd need sätted on vastu võetud selleks, et soodustada ametite vahelist mobiilsust, edendades Euroopa karjäärivõimalusi ametites.
               
            
                  3.
               
               
                  Kolmas väide, et rikuti õiguskindluse ja tagasiulatuva jõu puudumise põhimõtet. Hageja väidab selle kohta, et tema otsus jääda 2017. aastal teenistusse EASAs rajanes EASA personaliosakonna 2017. aasta kinnitusel, et selline teenistussuhte jätkumine tagab hagejale ka EFSAs omandatud pensioniõigusi puudutavate tingimuste jätkuva kohaldamise.
               
            
                  4.
               
               
                  Neljas väide, et rikuti ajutiste teenistujate teenistuskäigu ja tööhõive jätkuvuse põhimõtet. Hageja väidab, et komisjon ei saa jätta kohaldamata üldiste rakenduseeskirjade artikleid 10 ja 12, kuivõrd ta ise kehtestas ametite ajutiste teenistujate tööhõive ühise ja jätkuva käsitlemise põhimõtte.
               
            
                  5.
               
               
                  Viies väide, et rikuti võrdse kohtlemise põhimõtet. Hageja väidab selle kohta, et ükski kaalutlus ei võimalda õigustada ametniku ja ajutise teenistuja erinevat kohtlemist pensioniõiguste valdkonnas.